PRIMĂRIA COMUNEI GROȘI

RAPORT DE SPECIALITATE,

privind aprobarea indicatoriilor tehnico-economici fază SF pentru proiectul: „Înființare piste de biciclete-tronson II, în comuna Groși, județul Maramureș”

	Domnilor consilieri,

Având în vedere temeiurile juridice, respectiv:

a) art. 15 alin. (2), art. 120 alin. (1), art. 121 alin. (1) și (2) din Constituția României, republicată;
b) art. 3, 4 și 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Codul civil, adoptat prin Legea nr. 287/2009, republicat, cu modificările și completările ulterioare;
d) Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
e) Legea nr. 52/2003 privind transparența decizională în administrația publică;
f) art. 44 alin. (1) din Legea nr. 273/2006 privind finanțele publice locale, modificată și completată;
g) art. 5. alin. (4) din H.G. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
h) Ordinul nr. 2506/22 septembrie 2022 pentru aprobarea Ghidului de finantare a Programului de realizare a pistelor pentru biciclete;
i) art. 129, alin. (2), lit. d) şi alin. (7), lit. n) din Ordonanta de urgenta nr. 57/2019 privind Codul administrativ;

Prin proiectul de hotărâre supus dezbaterii se doreste aprobarea studiului de fezabilitate și a indicatorilor tehnico-economici ai investiției „Înființare piste de biciclete-tronson II, în comuna Groși, județul Maramureș” propus spre finanţare prin “Programului de realizare a pistelor pentru biciclete” finanțat prin Administrația Fondului pentru Mediu (AFM).

Infrastructura de biciclete reprezintă o necesitate care aduce beneficii participanților la trafic: creșterea siguranței participanților la trafic, încurajarea mersului cu bicicleta și contribuția la scăderea gradului de poluare. Este modul prin care autoritățile pot arăta că se gândesc la cetățeni, indiferent că aceștia sunt pietoni, automobiliști sau bicicliști.Finanțarea Programului se realizează din veniturile rezultate din vânzarea certificatelor de emisii de gaze cu efect de seră (GES) încasate la Fondul pentru mediu în limita creditelor de angajament și bugetare prevăzute cu această destinație prin bugetul anual al Fondului pentru mediu, aprobat conform legii.

Proiectul „Înființare piste de biciclete-tronson II, în comuna Groși, județul Maramureș“ isi propune reducerea emisiilor de CO 2 prin constructia unui traseu de infrastructura pentru trafic velo cu o lungime cumulata de 3.700,00 m. Ruta aleasa va permite biciclistilor sa se deplaseze in comuna Groși, in conditii de siguranta rutiera, totodata asigurandu-le acestora o expunere scazuta la factorii poluanti (noxe, fonici), astfel incat o parte din cei care folosesc mijloace de transport motorizate vor alege sa se deplaseze cu bicicleta, ceea ce va duce la o scadere considerabila a emisiilor de CO 2 .Traseul propus este format din 2 sectoare: Sector I cu o lungime de 1020.00 m - își are originea în capătul DC48 (din DN18B) din localitatea Grosi, și se desfașoară spre sud, apoi cotește spre vest, spre DC48 – Dealu Mare – face legatura intre DN 18B si DC 48 – Dealu Mare prin intermediul sectorului I si Sector II cu o lungime de 2680.00 m - își are originea în capătul DC 48 – Dealu Mare din localitatea Groși, astfel se obține o continuitate a pistelor pentru biciclete, și se desfășoară spre vest, până la intrarea in localitatea Satu Nou de Jos. Face legatura între localitățile Groși și Satu Nou de Jos prin intermediul Sectorului II.

INDICATORI TEHNICI

-	Viteaza de proiectare: 20-30 km/h;
-	Lungimea totală a traseului amenajat: 3700.00 m;
-	Lățimea pistelor(parte carosabilă): 1.00 – 2.50m;
-	Panta transversală în aliniament:
-	Parte carosabilă pistă: 2,5% (pantă unică);

INDICATORI ECONOMICI

Valoarea totală a proiectului este de 3,157,243.00 lei la care se adaugă tva în cuantum de 596,450.96 lei, rezultând un total de 3,753,693.97 lei cu tva inclus.

Prin urmare vă rog să analizați documentația propusă și să aprobați proiectul de hotărâre.  


Întocmit,
Consilier primar
Pop Paul
